

**"Бағалы металдар мен асыл тастарға байланысты қатынастарды мемлекеттiк реттеу туралы" Қазақстан Республикасы Президентiнiң Заң күшi бар Жарлығын жүзеге асыру жөнiндегi шаралар туралы**

***Күшін жойған***

Қазақстан Республикасы Президентiнiң 1995 жылғы 20 шiлдедегi N 2373 Қаулысы. Күші жойылды - Қазақстан Республикасы Президентінің 2009 жылғы 18 маусымдағы N 829 Жарлығымен

*Ескерту. Күші жойылды - Қазақстан Республикасы Президентінің 2009.06.18*

 N 829

*Жарлығымен.*

      "Бағалы металдар мен асыл тастарға байланысты қатынастарды мемлекеттiк реттеу туралы" Қазақстан Республикасы Президентiнiң Заң күшi бар Жарлығын жүзеге асыру мақсатында қаулы етемiн:

      1. Қазақстан Республикасының Министрлер Кабинетi:

      - Қазақстан Республикасының Президентiне Қазақстан Республикасының заң актiлерiн осы Жарлыққа сәйкес келтiру туралы ұсыныстар беретiн болсын;

      - Қазақстан Республикасы Үкiметiнiң шешiмдерiн осы Жарлыққа сәйкес келтiрсiн;

      - Қазақстан Республикасы министрлiктерiнiң, ведомстволарының және мемлекеттiк комитеттерiнiң өздерiнiң осы Жарлыққа қайшы келетiн нормативтiк актiлерiн қайта қарауын және күшiн жоюын қамтамасыз етсiн;

      - екi ай мерзiмде Асыл тастармен операциялар жасаудың ережесiн; үкiмет (бюджет) резервiне тапсырылатын құндылықтарды тапсырудың, берудiң, есептеудiң және өткiзудiң тәртiбiн; Қазақстан Республикасының Ұлттық Банкiмен бiрлесiп Бастапқы саудаластық жүргiзудiң ережесiн әзiрлесiн.

      2. Қазақстан Республикасының Ұлттық Банкi екi ай мерзiмде Банктердiң металл шоттарын жүргiзу ережесiн әзiрлейтiн болсын.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК